श्री सिन्हा ने यह भी जानकारी दी कि इस प्लेटफॉर्म को चार महत्वपूर्ण स्तंभों जैसे कि आपस में संबद्ध (कनेक्टेड) यात्रियों आपस में संबद्ध हवाई अड्डों आपस में संबद्ध उड़ान और आपस में संबद्ध प्रणालियों पर तैयार किया जाएगा जिससे आने वाले समय में विमान यात्रियों के लिए निम्नलिखित अनूठे अनुभव भी संभव हो पाएंगे  विमान यात्रीगण अपने सफर की योजना बेहतर ढंग से बना पाएंगे क्योंकि उन्हें विमान किरायों के रुख के बारे में जानकारी होगी और इसके साथ ही वे टिकट बुकिंग के समय भावी किरायों के बारे में अनुमान लगा सकेंगे। विमान यात्रीगण हवाई अड्डे में अपने त्वरित प्रवेश के साथसाथ बगैर किसी कागजी कार्रवाई के स्वत चेकइन सुनिश्चित करने के लिए टिकट बुकिंग के समय स्वेच्छापूर्वक एयरलाइंस एवं इस परितंत्र की अन्य एजेंसियों से अपने आधार नम्बर को लिंक कर सकेंगे।